મિડ-ડે કપની સાતમી સીઝનમાં ગઈ કાલની ચાર મૅચોનાં પરિણામ દ્વારા ગુરુવારે રમાનારી ક્વૉર્ટર ફાઇનલની પ્રથમ બે મૅચો લાઇન-અપ થઈ ગઈ હતી, જેમાં ચરોતર રૂખી V/S કપોળ અને વાગડ વીસા ઓસવાળ જૈન V/S ખડાયતાનો સામનો થશે. ક્વૉર્ટર ફાઇનલમાં એન્ટ્રી મેળવવા અન્ય ચાર ટીમો માટે આજની મૅચો નિર્ણાયક બનશે. આજે રમાનારી મેઘવાળ V/S નાથળિયા ઉનેવાળ બ્રાહ્મણની મૅચની વિજેતા ટીમ હાલાઈ લોહાણા V/S ગુર્જર સુતાર વચ્ચેની મૅચના વિજેતા સાથે ટકરાશે. જ્યારે કચ્છી વીસા ઓસવાળ જૈન V/S ત્રિવેદી મેવાડા બ્રાહ્મણ (બારીશી) વચ્ચેની મૅચની વિજેતા ટીમ કચ્છી લોહાણા V/S સૌરાષ્ટ્ર લેઉવા પટેલ વચ્ચે થનારી મૅચના વિજેતાનો સામનો કરશે. એટલે કે આજની મૅચોનાં રિઝલ્ટથી વધુ ચાર ટીમો ફાઇનલ થતાં સંપૂર્ણ ક્વૉર્ટર ફાઇનલના જંગનું ચિત્ર સ્પક્ટ થઈ જશે. હવે નજર કરીએ ગઈ કાલની મૅચોમાં શું બન્યું એના પર.